b'\n_START_ARTICLE_\nMelje, melje mlin\xc4\x8dek (Anja \xc5\xa0tefan)\n_START_SECTION_\nObnova\n_START_PARAGRAPH_\nJe\xc5\xbeek se je sprehajal po gozdu in se spra\xc5\xa1eval, kaj bo na\xc5\xa1el. Tako se je prizibal do stare jablane. Stare jablane imajo po navadi majhna in \xc4\x8drviva jabolka, ta pa so bila okrogla in rde\xc4\x8da. Je\xc5\xbeek si je na hrbet nalo\xc5\xbeil najve\xc4\x8dje in najlep\xc5\xa1e jabolko ter od\xc5\xa1el proti domu. Doma je je\xc5\xbeek vrgel jabolko ob tla. Jabolko je razpadlo in pred njim je sedela prepla\xc5\xa1ena mi\xc5\xa1ka, ki je bila \xc5\xbealostna, ker ji je je\xc5\xbeek uni\xc4\x8dil dom. Je\xc5\xbeku se je mi\xc5\xa1ka zasmilila, zato ji je ponudil, da ostane pri njem. Nato se je odpravil po novo, manj\xc5\xa1e jabolko, jo razrezal na majhne ko\xc5\xa1\xc4\x8dke in z mi\xc5\xa1ko sta jo z u\xc5\xbeitkom skupaj pojedla.\n_START_SECTION_\n\xc4\x8cmrlj in pi\xc5\xa1\xc4\x8dalka\n_START_PARAGRAPH_\nNekega dne se je \xc4\x8dmrlj potikal po travniku in na\xc5\xa1el pi\xc5\xa1\xc4\x8dalko. Bil je je zelo vesel, vendar ko je pihnil vanjo je pi\xc5\xa1\xc4\x8dalka samo malo zacvilila, zato se je odlo\xc4\x8dil, da bo obiskal \xc4\x8dri\xc4\x8dka, ki je bil muzikant. Letal je zelo hitro in v naglici je izgubil pi\xc5\xa1\xc4\x8dalko. Preiskal je ves travnik, vendar pi\xc5\xa1\xc4\x8dalke ni na\xc5\xa1el. Do \xc4\x8dri\xc4\x8dka je pri\xc5\xa1el ves \xc5\xbealosten in potrt, nato pa se je ta domislil, da bi lahko \xc4\x8dmrlj tolkel po svojem okroglem trebuhu, kar bi se sli\xc5\xa1alo kot boben, on pa bi ga spremljal na gosli. Res sta to storila in tako je na njuno glasbo plesal ves travnik. \xc4\x8cmrljevo pi\xc5\xa1\xc4\x8dalko pa je na\xc5\xa1el komar. Nikogar ni vpra\xc5\xa1al, kako se igra nanjo, ampak jo je samo potiho skril pod krilce.\n_START_SECTION_\nDarilo\n_START_PARAGRAPH_\nV majhni in ljubki hi\xc5\xa1ici sredi gozda so \xc5\xbeiveli pes, ma\xc4\x8dica in drobna mi\xc5\xa1ka. Med sabo so se zelo dobro razumeli. Nek ve\xc4\x8der je pritisnil hud mraz. Pes je od\xc5\xa1el za hi\xc5\xa1ici in pri\xc4\x8del cepiti drva. Potem so jih vsi skupaj odnesli v hi\xc5\xa1o in zakurili ognji\xc5\xa1\xc4\x8de. Ob ognji\xc5\xa1\xc4\x8du so si postavili blazine, srebali \xc4\x8daj in se imeli lepo. Potem pa je ma\xc4\x8dica rekla, da bi bilo \xc5\xa1e lep\xc5\xa1e, \xc4\x8de bi jim kdo prinesel kak\xc5\xa1na majcena darila in pes jo je samo \xc4\x8dudno pogledal in ji rekel, da so to same neumnosti. Nato so vsi zaspali. Zjutraj so bili vsi presene\xc4\x8deni, ko so ob ognji\xc5\xa1\xc4\x8du zagledali tri zlate zvon\xc4\x8dke. Bili so zelo veseli in cel dan zvon\xc4\x8dkljali. Nato pa je pes naredil red in zdaj zvon\xc4\x8dkljajo samo \xc5\xa1e ob praznikih, ob navadnih dneh pa vsak pozvoni samo enkrat: pes za dobro jutro, ma\xc4\x8dica za dober dan in mi\xc5\xa1ka za lahko no\xc4\x8d.\n_START_SECTION_\nMelje, melje mlin\xc4\x8dek\n_START_PARAGRAPH_\nNekega dne je petelin\xc4\x8dek brskal po kleti in na\xc5\xa1el mlin\xc4\x8dek, ki je bil kot nov. Nato je od\xc5\xa1el po p\xc5\xa1enico, jo mlel in si pel. Sli\xc5\xa1ala ga je mi\xc5\xa1ka in ga vpra\xc5\xa1ala, \xc4\x8de bi tudi njej, ra\xc4\x8dki, zaj\xc4\x8dku in goski zmlel p\xc5\xa1enico. Petelin\xc4\x8dek se je strinjal z mi\xc5\xa1kinim predlogom. Naslednjega dne so na vrata petelin\xc4\x8dkove hi\xc5\xa1e potrkali zaj\xc4\x8dek, ra\xc4\x8dka, goska in \xc5\xa1e nekaj mi\xc5\xa1k. Vsi so hoteli, da jim petelin\xc4\x8dek zmelje p\xc5\xa1enico in bili so zelo veseli, ker so imeli tako prijaznega mlinarja. Domenili so se, da mu bodo za pla\xc4\x8dilo dali dobrote, ki jih bodo spekli. In res je petelin\xc4\x8dek na\xc5\xa1el pred vrati kola\xc4\x8d, roglji\xc4\x8d ali pa kos potice.\n_START_SECTION_\nZajtrk\n_START_PARAGRAPH_\n\xc5\xbdivela sta zaj\xc4\x8dek in zajklja. Nekega dne sta se la\xc4\x8dna prebudila in ugotovila, da nimata ni\xc4\x8d za jesti, zato sta se odpravila po nova jabolka. Pri\xc5\xa1la sta do prve, bogato oblo\xc5\xbeene jablane, vendar jabolk nista dosegla. Odskakljala sta naprej in pri\xc5\xa1la do druge, \xc5\xa1e lep\xc5\xa1e jablane, ki pa je bila \xc5\xa1e vi\xc5\xa1ja. Spet sta \xc5\xa1la naprej in prispela do tretje jablane. Vsa jabolka so bila rde\xc4\x8da in di\xc5\xa1e\xc4\x8da, vendar spet previsoko. Nato je zaj\xc4\x8dica na bli\xc5\xbenjem polju opazila nekaj kar ima nazob\xc4\x8dano listje in lepo di\xc5\xa1i. Povlekla je in izpulila koren\xc4\x8dek. Poklicala je zaj\xc4\x8dka in potem sta pulila in grizljala, dokler se nista do sitega najedla. Tako sta ugotovila, da se tudi pri tleh najde dobre stvari in tako nista nikoli ve\xc4\x8d skakala na jablano.\n_START_SECTION_\nSraj\xc4\x8dica\n_START_PARAGRAPH_\nKoko\xc5\xa1ka je pospravljala hi\xc5\xa1o in na\xc5\xa1la tri zlate gumbe. Odlo\xc4\x8dila se je, da si jih pri\xc5\xa1ije na svojo najbolj prazni\xc4\x8dno sraj\xc4\x8dico, vendar je ugotovila, da je sraj\xc4\x8dica za take gumbe premalo lepa. Od\xc5\xa1la je h kroja\xc4\x8du in ko je prispela je ugotovila, da je med potjo izgubila gumbe. Vrnila se je po poti nazaj in iskala gumbe, vendar jih ni na\xc5\xa1la. Bila je zelo \xc5\xbealostna. Vrnila se je h kroja\xc4\x8du. Ta ji je pokazal novo sraj\xc4\x8dico. Koko\xc5\xa1ka je v hipu postala vesela, ko je videla, kako lepo sraj\xc4\x8dico ji je se\xc5\xa1il kroja\xc4\x8d. Potem je sraj\xc4\x8dico nosila kar vsak dan, vendar na gumbe \xc5\xa1e zmeraj ni prav pozabila.\n_START_SECTION_\nRob\xc4\x8dek\n_START_PARAGRAPH_\nMi\xc5\xa1ka je po poti na\xc5\xa1la izgubljen rob\xc4\x8dek, zelo se ga je razveselila in si mislila, da ga bo uporabila kot pregrinjalce, ko bo spala. Med potjo je mi\xc5\xa1ko opazila vrana. Ponudila se je, da ji pomaga nesti rjuho do doma, vendar mi\xc5\xa1ka sprva ni bila za to, vendar se je na koncu pustila vraninemu prigovarjanju in ji prepustila ruto. Vrana pa je bila prebrisana in z rob\xc4\x8dkom v kljunu pobegnila. Odlo\xc4\x8dila se je, da bo rob\xc4\x8dek uporabila kot ruto, vendar ker je ni upala zavezati je za pomo\xc4\x8d prosila veverico. A tudi ta je bila prebrisana in \xc5\xa1e preden se je vrana zavedla je veverica z ruto vred smuknila v svojo duplinico. Veverica je hotela iz rob\xc4\x8dka se\xc5\xa1iti obleke za svoje mladi\xc4\x8dke, vendar ker je zapihal veter je rob\xc4\x8dek odneslo naravnost v mi\xc5\xa1jo luknjo in jo pokrilo, medtem ko je mi\xc5\xa1ka \xc5\xbee trdno spala.'